রিল বানানোর নেশায় নৌকা উল্টে জলে ডুবে মৃত্যু কিশোরের, উদ্ধার ৬

লখনউ: বর্তমান সময় যুব সমাজকে এক অদ্ভূত নেশায় পেয়ে বসেছে। যা হল রিল বানানো। যখন যে যেখানে পাচ্ছে, সেখানে সে যে অবস্থাতেই থাকুন না কেনো, রিল বানাচ্ছে। মদ ও ড্রাগের নেশার থেকেও ভয়াবহ আকার ধারণ করছে রিল তৈরি।

রিলের জনপ্রিয়তার কারণ, এক হচ্ছে সোশ্যাল মিডিয়ায় খুব সহজেই প্রচার পাওয়ার লোভ, অন্যদিকে  অর্থ রোজগারের নেশা। এবার সেই রিল বানাতেই গিয়েই মারাত্মক ঘটনা ঘটল। নববর্ষের আনন্দে মেতেছিল সাত কিশোর। উত্তরপ্রদেশে গঙ্গার সঙ্গে সংযুক্ত একটি হ্রদে নৌকাবিহার করছিলেন তারা।

আরও পড়ুন: আজমের শরিফে চাদর চড়ানো নিয়ে হিন্দু সংগঠনের অসন্তোষে মোদি

নৌকা কিছুটা যাওয়ার পরেই, রিল তৈরিতে ব্যস্ত হয়ে পড়েন সাত জন কিশোর। সকলেই এক সঙ্গে উঠে দাঁড়ায় নৌকার  মধ্যে। ফলে নিয়ন্ত্রণ হারিয়ে উলটে যায় নৌকাটি। স্থায়ীয় ও ডুবুরিরা মিলে প্রথমে ছয়জনকে উদ্ধার করে। কিন্তু একজন কিশোর গভীর জলে তলিয়ে যায়। তাঁকে উদ্ধার করে হাসপাতালে পাঠানো হয়। কিন্তু চিকিৎসকেরা জানান, মৃত্যু হয়েছে কিশোরের।

উত্তরপ্রদেশের উন্নাওয়ের গঙ্গাঘাট কোতোয়ালির জাজমউ ফাঁড়ির অন্তর্গত রতিরাম পুরওয়া এলাকায় এই ঘটনা ঘিরে শোকের আবহ। স্থানীয় সূত্রে খবর, মাহাতাব আলমের একমাত্র ছেলে উমর তার বন্ধুদের সঙ্গে নৌকায় উঠেছিল। ওরা সাত জন ছিল। রিল বানাবে বলে সবাই একসঙ্গে নৌকায় দাঁড়িয়ে পড়ে। তখনই নৌকাটি নিয়ন্ত্রণ হারিয়ে উল্টে যায়।  ৬ জনকে উদ্ধার করলেও একজন জলে তলিয়ে যায়।

জাজমউ ফাঁড়ির ইনচার্জ রাহুল সিং জানিয়েছেন,  “রতিরাম পুরওয়ার সাতজন কিশোর নাম যথাক্রমে উমর (১৪), আমান (১৫), রাজা (১৬), রিপু (১৪), আংশু (১৫), কেশান (১৭) এবং মনীশ (১৪) একসঙ্গে নৌকায় ওঠে। চলন্ত নৌকার মধ্যে এদিক থেকে ওদিক অনিয়ন্ত্রিতভাবে ঘোরাঘুরির জন্য নৌকাটি নিয়ন্ত্রণ হারিয়ে উল্টে যায়। স্থানীয় ও ডুবুরিরা ৬ জনকে উদ্ধার করে। উমর গভীর জলে তলিয়ে যায়। তাঁকে জীবিত উদ্ধার করা সম্ভব হয়নি।

দেখুন অন্য খবর: